
Edward Gibbon (1737.-1794.), britanski povjesničar i slobodni zidar koji je imao veliki utjecaj 
na kasniju historiografiju 


Dragi prijatelji i dobročinitelji! 


U tijeku sada već tristogodišnje povijesti masonerije njezini se predstavnici nisu ustezali 
čak ni od iskrivljivanja povijesti ako je bilo moguće ocrniti i oklevetati njima tako omraženu 
Katoličku crkvu. Na račun Španjolske inkvizicije navodno valja upisati 95 milijuna 
smaknutih kritičkih mislilaca koji su u krvoločnim autodafeima javno spaljeni, tvrdili su 
primjerice ,prosvjetitelji“ u svojim povijesnim djelima. U stvarnosti su ovi podatci bili čista 
fantaziranja. Novija su povijesna istraživanja dokazala da je Španjolska inkvizicija tijekom 
preko 350 godina svojega postojanja sveukupno proglasila otprilike 1200-2000 smrtnih 
presuda. [1] 


Mason Edward Gibbon i drugi znameniti predstavnici prosvjetiteljstva duboko su obilježili 
modernu sliku povijesti. Kršćanstvo je navodno dovelo do razdoblja praznovjerja i do 
vlasti križara, inkvizitora i licemjernih puritanaca koji su iz života prognali slobodu i životnu 
radost. ,Svaki razuman čovjek, svaki pristojan čovjek mora se gnušati nad kršćanskom 
sektom“, napisao je Voltaire. Visoka etička načela zapadne civilizacije navodno ni u kom 
slučaju ne potječu od kršćanstva, nego su im korijeni u klasičnim idealima grčke i rimske 
antike na čije je ponovno obnavljanje pozvalo ,prosvjetiteljstvo“. 


Nedavno je jedan vrijedan članak međunarodno priznatoga engleskog povjesničara koji 
se bavi ovom tematikom izazvao zanimanje mnogih. [2] U svojim radovima Tom Holland 
pojasnio je da se je i sam dugo vremena identificirao s uobičajenim ,prosvjetiteljskim“ 


1/3 


tumačenjem povijesti i da se je oduševljavao antičkim kraljevstvima. Što se je više 
udubljivao u proučavanje klasične starine, to je izazivalo u njemu sve više zabrinutosti: 
»reonidine vrijednosti koje su ljude dovele do toga da prakticiraju posebice kriminalan 
oblik eugenike i (tako) odgajaju vlastitu djecu, ubijaju noću, nisu bile moje vrijednosti. Tim 
manje ni Cezarove vrijednosti koji je bio poznat po tome da je ubio milijun Gala i da je još 
više ljudi podjarmio. Za mene je bilo šokantno konstatirati toliko ekstremnu mjeru 
nedostatka senzibiliteta. Isto tako da je u klasičnoj civilizaciji posve nedostajalo da se 
siromaštvu i slabosti pripiše nutarnja vrijednost. Tako mi se središnje uvjerenje 
prosvjetiteljstva, da kršćanskoj vjeri ništa ne dugujemo, činilo sve više neosnovanim“. 


Tom Holland izrekao je zanimljivu konstataciju da i u našem postkršćanskom vremenu 
zapadne zemlje čuvaju ,pečat“ koji im je utisnulo dvijetisućljetno kršćanstvo. ,To je glavni 
razlog zašto u načelu veći dio nas pripadnika poslijekršćanskog društva još uvijek drži 
samorazumljivim da je plemenitije patiti, nego nanositi patnju. Zahvaljujući kršćanstvu 
većim dijelom još vrijedi da svaki ljudski život ima istu vrijednost i isto dostojanstvo. S 
obzirom na moju etiku i moj moral naučio sam da nisam prožet ni grčkim ni rimskim 
vrijednostima, nego u potpunosti kršćanskim vrijednostima i da sam na to ponosan.“ 


Članak Toma Hollanda ima zaslugu da raskrinkava jedan od najružnijih masonskih mitova 
koji se već tristo godina manje ili više nekritički prenosi te ispravlja pogled na povijest 
Zapada. Ono što je veliko i uzvišeno u našoj civilizaciji, nije stvorilo prosvjetiteljstvo ni 
Francuska revolucija, nego revolucija svetosti i istinske čovječnosti koju je u svijetu 
pokrenuo naš Spasitelj i svoju Crkvu donio svim narodima. 


p. Stefan Frey 


Izvor: Mitteilungsblatt - službeni glasnik Austrijskog distrikta FSSPX-a, veljača 2017. 


Konrad Zander, Kratka obrana svete Inkvizicije, Gutersloher Verlagshaus, 2007., str. 87- 
95. Javni krivovjerac samo je onda osuđen na smrt ako je unatoč opetovanim 
opomenama tvrdokorno odbijao opovrgnuti svoje tvrdnje. Veći broj osuđenih krivovjeraca 
su k tome s obzirom na smrt doživjeli pokajanje i ispovjedili se. Javno bi u autodafeću bile 
spaljene samo slamnate lutke, a osuđenike bi svjetovna vlast udavila uz isključenje 
javnosti. Ponajprije je španjolska država bila ta koja je tražila strogo kažnjavanje 
nepokajanih krivovjeraca. Krivovjerje je slovilo kao teški zločin koji ugrožava vječno 
spasenje ljudi, mir u državi i može dovesti do vjerskih ratova. Kažnjavalo se uostalom 
otvoreno krivovjerje, a ne privatno. 

Na: http://www.katholisches.info/2017/01/05/tom-holland-warum-ich-mich-ueber-das- 
christentum-geirrt-habe/ objavljeni su odlomci članka u njemačkome prijevodu. 

